CELEX: 31985R0930
Language: el
Date: 1985-04-02 00:00:00
Title: Κανονισμός (ΕΟΚ) αριθ. 930/85 του Συμβουλίου της 2ας Απριλίου 1985 για δεύτερη παράταση της γαλακτοκομικής περιόδου 1984/85

Avis juridique important

|

31985R0930

Κανονισμός (ΕΟΚ) αριθ. 930/85 του Συμβουλίου της 2ας Απριλίου 1985 για δεύτερη παράταση της γαλακτοκομικής περιόδου 1984/85  

Επίσημη Εφημερίδα αριθ. L 101 της 11/04/1985 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 930/85 ΤΟΥ ΣΥΜΒΟΥΛΙΟΥ  της 2ας Απριλίου 1985  για δεύτερη παράταση της γαλακτοκομικής περιόδου 1984/85  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27 Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 591/85 (2), και ιδίως το άρθρο 2,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 824/85 (3) παρατάθηκε η γαλακτοκομική περίοδος 1984/85 μέχρι τις 14 Απριλίου 1985·  ότι αποδείχθηκε αναγκαίο να επανεξετασθούν στο σύνολό τους τα προβλήματα που συνδέονται με τον καθορισμό των τιμών για την επόμενη περίοδο, γεγονός που συνεπάγεται καθυστέρηση του καθορισμού των τιμών αυτών· ότι είναι συνεπώς αναγκαίο να παραταθεί η περίοδος εμπορίας 1984/85 στον τομέα του γάλακτος και των γαλακτοκομικών προϊόντων μέχρι τις 28 Απριλίου 1985,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η γαλακτοκομική περίοδος 1984/85 λήγει στις 28 Απριλίου 1985, η δε γαλακτοκομική περίοδος 1985/86 αρχίζει στις 29 Απριλίου 1985.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Απριλίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 2 Απριλίου 1985.  Για το Συμβούλιο  Ο Πρόεδρος  F. M. PANDOLFI  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 68 της 8. 3. 1985, σ. 5.  (3) ΕΕ αριθ. L 91 της 30. 3. 1985, σ. 6.